《早发龙沮馆舟中寄东海徐司仓郑司户》
唐代·独孤及

沙禽相呼曙色分，渔浦鸣桹十里闻。正当秋风渡楚水，

况值远道伤离群。津头却望后湖岸，别处已隔东山云。

停舻目送北归翼，惜无瑶华持寄君。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。